**Katsumi Kuroita** (黒板勝美, *Kuroita Katsumi*?, 3 sentyabr 1874, Hasami[d] – 21 dekabr 1946, Şibuya, Tokio) – Yaponiya tarixçisi. O, Yaponiyada diplomatika elminin əsasını qoyan şəxslərdən biri olmuşdur. O, qədim Yaponiya tarixi üzrə qabaqcıl tarixçilərdən biri olmuşdur.

Həyatı və karyerası
-------------------

Katsumi Kuroita 1874-cü ilin sentyabrında Yaponiyanın Naqasaki prefekturasının Hasami qəsəbəsində doğulmuşdur. O, Yohey və Mikiko Kuroitanın ən böyük oğlu olmuşdur. 1890-cı ildə Omura orta məktəbini bitirmişdir. 1896-cı ildə Tokio Universitetindən məzun olduqdan sonra Ukiçi Taquçinin redaktorluq etdiyi *"Tokyo Keyzai"* liberal iqtisadiyyat jurnalının heyətinə qatılmışdır. Taquçi ilə birlikdə bir çox tarixi işin nəşrinə töhfə vermişdir: əhəmiyyətli klassik yazılar kolleksiyası olan *"Qunşo Ruicu"* və Yaponiya tarixi haqqında sənədlər kolleksiyası olan *"Kokuşu Taykey"*. 1905-ci ildə doktorat dərəcəsi əldə edərək Tokio Universitetinin köməkçi professoru olmuş və Təhsil Nazirliyinin redaktor-tərtibçisi seçilmişdir. Yaponiyadakı tarixi yerlərin və incəsənət xəzinələrinin mühafizəsi ilə məşğul olmuşdur. 1903-cü ildə öz *komonco* nəzəriyyəsini təqdim etmişdir.

Kuroita 1905-ci ildə təhsil məqsədilə Avropaya göndərilmişdir. Yaponiyaya qayıtdıqdan sonra Tokio Universitetinin professoru, 1919-cu ildə universitetin tarix fakültəsinin baş tarix tərtibçisi təyin olunmuşdur. 1927-ci ildə Amerika və Avropaya səyahət etmişdir.

Kuroita Yaponiyada esperanto hərəkatının qabaqcılı olmuşdur. O, 1906-cı ildə esperanto dilini öyrənməyə başlamış və yapon esperanto təşkilatının ilk lideri olmuşdur. 1906-cı ildə ilk esperantoca–yaponca lüğətinin müəllifi olmuşdur. O, 1920-ci illərin əvvəlinə qədər Yaponiyanın aparıcı esperantoçularından biri olmuşdur.

Şəxsi həyatı
------------

Kuroita 1898-ci ilin dekabrında Tokyoite Kennosukenin qızı olan Mizuno Kiyo ilə evlənmişdir.

İstinadlar
----------

1. 1 2  黒板勝美 // .
2. 1 2 3 4  Kodansha Encyclopedia of Japan. səh. 316
3. 1 2 3 4 5  The Japan Biographical Encyclopedia & Who's Who. səh. 746
4. ↑  Yoshikawa. səh. 20
5. ↑  Yoshikawa. səh. 23
6. ↑  Yoshikawa. səh. 28
7. ↑  Yoshikawa. səh. 67
8. 1 2  *Rapley, Ian.* "Talking to the World: Esperanto and Popular Internationalism in Pre-war Japan" (PDF). Japan Society Proceedings. 2016: 76–89. 2023-03-26 tarixində arxivləşdirilib (PDF). İstifadə tarixi: 12 aprel 2023.
9. ↑  Yoshikawa. səh. 60

Ədəbiyyat
---------

* Kodansha Encyclopedia of Japan (ingiliscə). IV cild (J–Libe). Tokio: Kodansha. 1983. səh. 316. ISBN 0-87011-624-7. İstifadə tarixi: 12 aprel 2023.
* The Japan Biographical Encyclopedia & Who's Who (ingiliscə) (II). Tokio: Rengo Press. 1961. səh. 746. İstifadə tarixi: 12 aprel 2023.
* *Yoshikawa, Lisa.* Making History Matter: Kuroita Katsumi and the Construction of Imperial Japan (ingiliscə). Harvard University Asia Center. 2017. ISBN 9780674975170. İstifadə tarixi: 12 aprel 2023.

Xarici keçidlər
---------------

* Kotobank saytında bioqrafiyası

|  |  |  |  |
| --- | --- | --- | --- |
|  Bu şablona bax  | 

| Normativ yoxlama |
| --- |
| CiNii: DA00646847 · GND: 172582784 · ISNI: 0000 0000 8433 733X · LCCN: n82110002 · NDL: 00038250 · NTA: 263100677 · SUDOC: 201467968 · VIAF: 23489638 · WorldCat VIAF: 23489638 |

 |